**«Әулиекөл ауданы әкімдігінің білім бөлімі «Қарлығаш» Құсмұрын балабақшасы» МКҚК**

**Мектепалды даярлық «Жұлдыз» тобындағы ұйымдастырылған оқу қызметінің конспектісі.**

**Өткізу күні:** 19.03.2021ж

**Тәрбиеші:** Манабай Ә.М

**Білім беру саласы:** «Қатынас», «Сауат ашу негіздері»

**Өтпелі тақырып:** «Салт – дәстүр және фольклор»

**Мақсаты:**

**Тәрбиелік:** Достыққа тәрбиелеу.

**Дамытушылық:** «Ө» дыбысы және әрпімен таныстыру, Ертегілердің оқиғаларын жүйелі орындауға үйрету.

**Оқыту:** Түрлі эмоцияларды жеткізу үшін дауыс ырғағын келтіру.

**Ресурспен қамтамасыз ету:** «Ө» әрпі, суреттер

**Билингвалдық компонент:** түлкі – лиса, арыстан – лев, жолбарыс – тигр, піл – слон, өрік – абрикос, өрмекші - паук

**Сөздік жұмыс:** дыбыс, дауысты, дауыссыз дыбыстар.

**Ұйымдастырылған оқу іс – әрекетінің барысы:**

**1) Ұйымдастырушылық кезең:**

Шаттық шеңбері:

Армысың аспан әлемі

Армысың мейірімді жер ана!

Амансыңдарма менің достарым,

Сендерді көрсем қуанам!

Бәріміз күндей жарқырайық

Бәріміз дос болайық!

Бәріміз тату болайық!

- Қатар - қатар тізіліп

Қолымызды түсіріп

Түп - түзу боп отырайық

**2) Негізгі бөлім:**

- Балалар, қазір менің қолымда доп бар. Осы допты мен бір балаға лақтырамын, ол бала менің қойған сұрақтарыма жауап беруі керек. Сосын осы допты маған кері лақтырасыңдар. Түсінікті ме?

 - Балалар сауат ашу іс әрекетінде не үйренеміз?

- Дыбыс деген не?

- Әріп дегеніміз не?

- Дауысты дыбыстар нешеге бөлінеді?

- Дауысты дыбыстар деп қандай дыбыстарды айтамыз?

- Дауыссыз дыбыстар деп ше?

- Балалар, сендер, мына суретпен нені көріп тұрсыңдар?

- Түлкіні.

- Бұл түлкі ормандағы барлық аңдарды алдап кеткен екен. Үйіне барайын десе барлық аңдар жолына тұрып алыпты.

Балалар түлкіге көмектесеміз бе?

- Иә

Ол үшін мына жолда тұрған аңдардың тапсырмаларын орындауларың қажет.

1. «Аң патшасы арыстанның» тапсырмасы.

*Өмірде өткен өрікті,*

*Өмірсерік көріп тұр*

*Сөйлемде бұл қай әріп*

*Бірнеше рет келіп тұр. (Ө)*

- Сандықтан Ө дыбысын алып көрсету.

Балалар, біз бүгін Ө дыбысы және әрпімен танысамыз.

- Қане, бәріміз бірге айтайықшы.

- Ө

- Ө дегенде не естіліп тұр?

- Дыбыс

Аузымызды дөңгелек етіп алға созамыз, тіліміз ашық, тілімізді төмен түсіріп артқа тартамыз.

- Осы дыбыс қалай айтылып тұр?

- Созылып.

- Олай болса, бұл қандай дыбыс?

- Дауысты дыбыс.

Ө таңбасы қай әріпке ұқсайды?

2) Жолбарыстың тапсырмасы

«Сөз ойла, көп ойла» ойыны.

Ө әрпінен басталатын сөздерді тез айту.

**Сергіту сәті:**

Ормандағы аюдың

Құлпынайы көп екен

Теріп – теріп алайық

Қалтамызға салайық

3. Пілдің тапсырмасы:

**Дидактикалық ойын: « Кім жылдам»**

Ойын шарты: О - Ө дыбысының орнын ауыстырып оқу.

Соз - сөз тор - төр

Қол – көп от - өт

Жон – жөн он – өн

4. Қоянның тапсырмасы:

Тіл ұстарту жаттығуы.

Өс – өс – өс

Құстар бізге дос.

*Дәптермен жұмыс.*

Өрік, өзен, көз сөздеріне дыбыстық талдау жасатып, ондағы и дыбысының орнын ажырату. Балалардың өздеріне ө дыбысының сөздің басында, ортасында, аяғында келетін сөздер ойлату.

Дәптердегі буындарды, сөздерді құратып оқыту.

**3) Қорытынды:**

* Балалар бүгін қандай әріппен таныстық?
* Ө дыбысы, дауысты ма,дауыссыз ба?
* Қандай түспен бояймыз?
* Қандай тапсырмалар орындадық?
* Қандай жануарларға көмектестік?